Severstal

Severstal ( 'šiaurės plienas') – Rusijos kalnakasybos, metalurgijos ir metalo apdirbimo pramonės įmonė. Įsteigta 1993 m., būstinė Čerepovece.

Įmonė išsivystė iš 1955–1959 m. pradėjusio veikti Čerepoveco metalurgijos kombinato. 1993 m. kombinatas privatizuotas, Aleksejus Mordašovas iš jo sudarė akcinę bendrovę „Severstal“. 2021 m. tai buvo viena didžiausių Rusijos kompanijų.200 крупнейших частных компаний России 2021. forbes.ru

„Severstal“ išgauna metalo gamybai reikalingą geležies rūdą ir akmens anglį bei vykdo metalurgijos pramonę (bendrovei priklauso „Karelskyj Okatyš“ rūdų sodrinimo kombinatas Kostomukšoje, „Olkon“ rūdų sodrinimo kombinatas Olenegorske, „Vorkutaugol“ akmens anglių gavybos ir apdirbimo įmonė Vorkutoje, Čerepoveco metalurgijos kombinatas, Ižorsko vamzdžių gamykla ir kt.).Северсталь, forbes.ru Gamina plieną, valcuotą metalą, vamzdžius, kitus geležies gaminius.Каталог продуктов, severstal.com

2022–2023 m., atsakant į Rusijos įsiveržimą Ukrainon, kai kurios valstybės (Jungtinė Karalystė, Australija, Ukraina, Kanada, Naujoji Zelandija, JAV) kompanijai paskelbė sankcijas.Sanctions List Search

 Šaltiniai 

Kategorija:Rusijos įmonės
Kategorija:Kalnakasybos bendrovės
Kategorija:Metalurgija